CB-0000G/C รีบอร์นสกันดั้ม

* ด้านหน้า
* ด้านหลัง
* แคนน่อนโหมด
* แคนน่อนโหมด (ด้านหลัง)
* กันดั้ม MS มูฟวี่ไฟล์

**CB-0000G/C รีบอร์นสกันดั้ม** (อังกฤษ: Reborns Gundam, ญี่ปุ่น: リボーンズガンダム, โรมาจิ: *Ribōnzu gandamu*) เป็นโมบิลสูทที่เปลี่ยนร่างได้ซึ่งสร้างโดยอินโนเวเตอร์ ปรากฎตัวในตอนสุดท้ายของโมบิลสูทกันดั้มดับเบิ้ลโอซีซั่น 2 ขับโดยรีวองส์ อัลมาร์ค

## เทคโนโลยีและความสามารถในการต่อสู้

รีบอร์นสกันดั้มเป็นเครื่องจักรที่อิงข้อมูลเทคโนโลยีโมบิลสูทที่สะสมไว้ทั้งหมดจากเวด้า การออกแบบพื้นฐานของรีบอร์นสกันดั้มนั้นเสร็จสมบูรณ์ในช่วงแรกๆ เดิมทีแนวคิดนี้ถูกพัฒนาเป็นสองเครื่องแยกกัน โดย CB-001 ไอกันดั้มถูกกำหนดให้เป็นเครื่องจักรหลักและ CBY-077 GN แคนน่อนทำหน้าที่เป็นยูนิตสนับสนุน แต่เนื่องจากรีวองส์ อัลมาร์คเป็นคนหยิ่งยะโสและไม่ต้องการพวกพ้อง เขาจึงรวมเครื่องจักรทั้งสองให้เป็นหนึ่งเดียวและกลายเป็นรีบอร์นสกันดั้ม

เวอร์ชั่นก่อนหน้าของรีบอร์นสกันดั้มอย่าง CB-0000G/C/T รีบอร์นสกันดั้มออริจิ้นยังมีโหมดที่สามนั่นคือ "แทงค์โหมด" อย่างไรก็ตาม ถือว่าซ้ำซ้อนหลังจากได้รับเทคโนโลยีระบบทวินไดรฟ์  ในแง่ของการประสิทธิภาพและอาวุธยุทโธปกรณ์ รีบอร์นสกันดั้มถือได้ว่าเหนือกว่าโมบิลสูททุกตัวในยุคเดียวกัน ข้อเสียเพียงอย่างเดียวของรีบอร์นสกันดั้มคืออายุการใช้งานของแบตเตอรี่ที่จำกัดของ GN ไดรฟ์ [T] ทั้งสองเตาซึ่งให้พลังงานแก่มัน

รีบอร์นสกันดั้มได้ติดตั้งระบบแทรนซั่มซิสเต็มและทวินไดรฟ์ซิสเต็ม; ระบบเหล่านี้ได้รับการออกแบบทางวิศวกรรมย้อนกลับจากข้อมูลที่ขโมยมาจากเซเลสเชียลบีอิ้งโดยอานิว รีเทิร์นเนอร์ ประสิทธิภาพการต่อสู้ของรีบอร์นสกันดั้มถือว่าใกล้เคียงกับ GN-0000+GNR-010 ดับเบิ้ลโอไรเซอร์ รีบอร์นสกันดั้มสามารถเอาชนะในการต่อสู้ส่วนใหญ่อย่างรวดเร็วแม้ประสิทธิภาพของศัตรูจะเหนือกว่า เนื่องจากความสามารถในการสลับไปมาระหว่างแคนน่อนโหมดและกันดั้มโหมด ทำให้มันยังคงเป็นศัตรูที่น่าเกรงขามในการต่อสู้ทุกรูปแบบ

ในแคนน่อนโหมดของรีบอร์นสกันดั้ม หรือที่รู้จักกันในชื่อ "รีบอร์นสแคนน่อน" เชี่ยวชาญในการโจมตีอย่างรุนแรงจากระยะไกล  ข้อมูลการต่อสู้จากกันดั้มเวอร์ชิวก็ถูกใช้ในการออกแบบรีบอร์นสแคนน่อนด้วยเช่นกัน เซ็นเซอร์ภายใน Visor head ที่นำมาใช้นั้นอยู่ในไลน์เซ็นเซอร์ของ GNX-607T/BW GN-XII แคนน่อน ประกอบด้วย GN ฟินแฟงค์ขนาดใหญ่อันทรงพลัง 4 ชิ้นที่สามารถเป็นบีมแคนน่อนติดที่หน้าอก, GN บัสเตอร์ไรเฟิลหนึ่งกระบอก และเอ็กเนอร์วิปทั้ง 2 อัน (คล้ายกับโมบิลอาร์เมอร์เอ็มพรัสและเร็กแน็นท์)  ลำแสงทั้ง 5 ลำของมันสามารถยิงพร้อมกันเพื่อสร้างระเบิดปืนใหญ่ที่ใหญ่กว่ามาก  มีบีมเซเบอร์ 2 ตัวติดตั้งอยู่ใกล้คอด้วยกันดั้มโหมด  รีบอร์นสแคนน่อนมีความคล่องตัวและตัวเลือกสำหรับการต่อสู้ระยะประชิดที่จำกัด นอกเหนือจากบีมเซเบอร์

ในโหมดกันดั้มของรีบอร์นสมีอาวุธที่สมดุลมากกว่าและใช้งานบ่อยมากที่สุด  กันดั้มโหมดนี้เชี่ยวชาญในการต่อสู้ระยะใกล้ถึงระยะกลางด้วยอาวุธ GN บัสเตอร์ไรเฟิล, GN ชิลด์, GN บีมเซเบอร์ 2 เล่ม และ GN ฟินแฟรงค์ขนาดเล็กอีก 8 ชิ้นที่ซ่อนอยู่ภายในเกราะและชุดเกราะจากด้านล่าง โดย GN ฟินแฟงค์ขนาดใหญ่จะแยกออกจากบีมแคนนอนของรีบอร์นสแคนน่อน

โดยรวมแล้วรีบอร์นสกันดั้มเป็นโมบิลสูทที่ประยุกต์และพลิกแพลงได้หลากหลายพร้อมประสิทธิภาพสูง  ด้วยความสามารถในการสลับเปลี่ยนโหมดได้อย่างรวดเร็วควบคู่ไปกับทวินไดรฟ์ซิสเต็ม ความสามารถของรีบอร์นสกันดั้มจึงใกล้เคียงกับดับเบิ้ลโอไรเซอร์

## อาวุธที่ติดตั้ง

* **GN บัสเตอร์ไรเฟิล** - บีมไรเฟิลที่มีระยะโจมตีไกลและสามารถยิงลำแสงอนุภาคอันทรงพลังได้ ส่วนล่างสีแดงของบัสเตอร์ไรเฟิลเชื่อมต่อกับปลายแขนของรีบอร์นสแคนน่อน ในแคนนอนโหมด ปืนไรเฟิลยังคงเชื่อมต่อกับปลายแขนของโมบิลสูท

* **GN บีมเซเบอร์ขนาดใหญ่** - อาวุธระยะประชิดพื้นฐานของโมบิลสูทที่ใช้อนุภาค GN เมื่อใช้งานจะปล่อยใบมีดบีมที่ทำจากอนุภาค GN ออกมาจากปลาย ด้วยขนาดที่ใหญ่กว่าทำให้มีพลังโจมตีที่สูงกว่าอีก เมื่ออยู่ในกันดั้มโหมด บีทเซเบอร์จะเด้งขึ้นมาจากส่วนด้านบนสีแดงของที่เก็บ GN ฟินแฟงค์ขนาดใหญ่ และในแคนน่อนโหมดมันจะถูกพับกลับลงไปแต่ยังคงสามารถใช้งานได้

* **GN ชิลด์** - โล่ป้องกันที่ติดตั้งบนแขนของรีบอร์นสกันดั้ม ครึ่งบนของมันเก็บ GN แฟงค์ขนาดเล็กสี่ตัว ส่วนของ GN ชิลด์ที่เก็บแฟงค์จะเลื่อนออกไปทางซ้ายและขวาเพื่อให้พวกมันสามารถปล่อยจากโล่ได้

* **GN ฟินแฟงค์** - GN แฟงค์เป็นชุดอาวุธระยะไกลแบบไร้สาย ด้วยความสามารถในการโจมตีจากหลายทิศทางและการเคลื่อนที่ด้วยความเร็วสูง จึงทำให้สามารถสู้กับศัตรูได้หลายคนพร้อมกันและเป็นไปไม่ได้ที่นักบินธรรมดาจะป้องกันหรือหลบหลีกจากแฟงค์ GN ฟินแฟงค์จะต่างจากแบบปกติตรงที่มีขนาดใหญ่กว่าและมีพลังการยิงที่มากกว่า แต่ก็ยังมีความคล่องตัวที่ต่ำกว่าและถูกทำลายได้ง่ายกว่า แม้จะไม่มีความคมแต่ก็มีความสามารถในการโจมตีระยะประชิด รีบอร์นสกันดั้มติดตั้ง GN ฟินแฟงค์ขนาดใหญ่ 4 ตัวที่แบ็คแพ็คและขนาดเล็กอีก 8 ตัวที่เกราะกระโปรงสีแดงและบน GN ชิลด์ ในแคนน่อนโหมดฟินแฟงค์ขนาดใหญ่ยังสามารถทำหน้าที่เป็น GN แคนน่อนที่ทรงพลังได้อีกด้วย

* **เอ็กเนอร์วิป** - มือทั้งสองข้างของรีบอร์นสแคนน่อนสามารถใช้อาวุธช็อตไฟฟ้าแบบมีสายที่รู้จักกันในชื่อ "Egner Whips" มันจะถูกขับเคลื่อนด้วยเครื่องขับดันขนาดเล็กสองตัว Egner Whips สามารถเจาะทะลุ GN ฟิลด์และช็อตไฟฟ้าแรงสูงใส่เครื่องจักรของศัตรูและนักบิน โดยตรง

## ระบบที่ติดตั้ง

* ทวินไดรฟ์ซิสเต็ม

* แทรนซั่มซิสเต็ม

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังแคนน่อนโหมดแคนน่อนโหมด (ด้านหลัง)

### กันพลา

HG00 1/144 CB-0000G/C รีบอร์นสกันดั้ม (2009)HG00 1/144 CB-0000G/C รีบอร์นสกันดั้ม (แทรนซั่มโหมด) (2009)
## เกร็ดความรู้

* ตัวอักษร "G" และ "C" ในรหัสเครื่องย่อมาจาก "Gundam" และ "Cannon" สื่อถึงความสามารถในการเปลี่ยนโหมดไปมาระหว่างกันดั้มโหมดและแคนน่อนโหมด
	+ รีบอร์นสกันดั้มออริจิ้นซึ่งเป็นหุ่นรุ่นก่อนหน้าของรีบอร์นสกันดั้ม มีโหมดที่สามที่เรียกว่า "แทงค์โหมด" จึงมีการเพิ่มตัวอักษร T ลงไปในรหัสเครื่องคือ CB-0000G/C/T ซึ่งตัว T ก็ย่อมาจากคำว่า "Tank" นั่นเอง

* ในตอนสุดท้ายของซีซั่น 2 ฉากที่รีบอร์นสกันดั้มเปิดใช้งานแทรนซั่มซิสเต็ม ขาขวาของมันได้ขาดไปแล้ว ในอาร์ตบ็อกซ์ของกันพลา HG00 1/144 ของรีบอร์นสกันดั้ม (แทรนซั่มโหมด) จึงมีการวางตัวหนังสือให้ปิดขาขวาของรีบอร์นสไว้ (แต่ยังคงมีอยู่)

* ในขณะที่ GN แฟงค์ใช้คอนเซ็ปต์เดียวกันกับฟันเนลจากจักรวาล Universal Century GN ฟินแฟงค์ก็ใช้คอนเซปต์เดียวกับฟินฟันเนลของ RX-93 นิวกันดั้มเช่นกัน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย